Yngvi Harðarson ( til vinstri ) tekur við af Þorvarði Sveinssyni ( til hægri ) sem yfirmaður rekstrar hjá Sýn Aðsend mynd Yngvi Halldórsson hefur verið ráðinn framkvæmdastjóri rekstrarsviðs Sýnar og hefur því sagt sig úr stjórn félagsins . Þorvarður Sveinsson , rekstrarstjóri , hefur látið af störfum hjá fyrirtækinu . Skipuriti fyrirtækisins verður samhliða breytt og munu verkefni m.a. tengd ferlaumbótum og hugbúnaðargerð færast undir rekstrarsvið . Yngvi hefur reynslu af stjórnun og rekstri á Íslandi og á alþjóðavettvangi . Yngvi mun hefja störf í byrjun janúar og tekur þá jafnframt sæti í framkvæmastjórn félagsins . „ Um leið og ég þakka Þorvarði fyrir hans framlag til fyrirtækisins þá býð ég Yngva hjartanlega velkominn í framkvæmdastjórn . Hann hefur setið í stjórn Sýnar og Vodafone síðan árið 2014 . Með þessum breytingum er skerpt á rekstri en ekki síður á stafrænni framþróun innan fyrirtækisins sem mun nýtast viðskiptavinum í framtíðinni , “ segir Heiðar Guðjónsson forstjóri Sýnar . Óli Rúnar Jónsson sem verið hefur varamaður í stjórn Sýnar kemur inn sem aðalmaður við brotthvarf Yngva Halldórssonar úr stjórn . Óli Rúnar er vörumerkjastjóri hjá Ölgerðinni og hefur setið í markaðsnefnd stjórnar .